रामदेव ने हजारे मुद्दे पर प्रधानमंत्री को पत्र लिखा  
बाबा रामदेव ने प्रधानमंत्री को पत्र लिखकर उनसे कहा है कि अन्ना हजारे तथा उनकी टीम के खिलाफ वैसी कार्रवाई नहीं की जाए जैसा उनके मामले में किया गया था।
योगगुरु बाबा रामदेव ने सोमवार को प्रधानमंत्री मनमोहन सिंह को पत्र लिखकर उनसे आत्मसंयम बरतने तथा यह सुनिश्चित करने को कहा कि अन्ना हजारे तथा उनकी टीम के खिलाफ वैसी कार्रवाई नहीं की जाए जैसा उनके मामले में किया गया था।  हजारे और सरकार के बीच मतभेद बढ़ने के बीच रामदेव ने अपने पत्र में कहा कि ऐसे विरोध प्रदर्शनों का असंवैधानिक और अलोकतांत्रिक तरीकों से दमन नहीं किया जाना चाहिए।  रामदेव ने कहा, हम उम्मीद करेंगे कि आप आत्मसंयम का परिचय देंगे और रामलीला मैदान में चार जून की रात हमारे खिलाफ जो हुआ, उसकी पुनरावृति की अनुमति नहीं देंगे।